Misurata مصراتة 2005 Misurata la xe na cità de la Libia sul golfo de la Sirte. La xe el cavologo de la Municipalità de Misurata, co i so cerca 400 000 abitanti la xe la terza cità de la Libia par povolazion dopo de Tripoli e Bengasi. Misurata la ocupa na granda oase, separada dal Mediteraneo da na strissa de dune costiere, a cerca 4 km a nord se cata el promontorio de Cavo Misurata, intanto che 12 km pì a sud xe situà el porto de Qasr Ahmad che de fato el costituisse un tut'un co Misurata. La cità la se cata a cerca 210 km a sud-est de Tripoli e la xe ben coligada catandose su la strada nazional litoranea che, inaugurada da Benito Mussolini inte el 1937 e chiamada Litoranea Libega, poi Via Balbia, coliga Tripoli co Bengasi. Da Misurata parte anca strade e piste verso l'interior . Poco dalonde dal centro de la cità in direzion sud se cata l'Aeroporto.